Die Weiße Rose, Afrikaans: Wit Roos, was 'n Duitse versetgroep tydens die Tweede Wêreldoorlog. Die groep doen 'n oproep vir nie-gewelddadige verset teen die Nazi-regime. Die groep het bestaan uit vyf studente: Willi Graf, Christoph Probst, Alexander Schmorell, Hans Scholl en Sophie Scholl en verskeie professore, waaronder Kurt Huber en Carl Muth van die Universiteit van München, wat tussen Junie 1942 en Februarie 1943, ses anti-oorlogspamflette gedruk en versprei het in groot Duitse en Oostenrykse stede, van Hamburg en Berlyn tot Innsbruck en Wene. Die groep is geïnspireer deur die Katolieke, Ortodokse en Protestantse vorms van die Christendom, asook deur idees van vryheid en pasifisme. As kinders was Hans en Sophie Scholl aanvanklik entoesiastiese lede van Nazi-jeugbewegings, maar hulle het teleurgesteld geraak deur gewelddadige en rassistiese voorvalle. In 1939 het die Gestapo die twee in hegtenis weens die vermoede dat hulle deel was van 'n onwettige jeugorganisasie. Alle jeugorganisasies, behalwe die Hitler-jeug, is deur die Nazi's onwettig verklaar. Die eerste vier pamflette is versprei tussen Junie en Julie 1942.